Տավարայա Սոտացու

**Տավարայա Սոտացու**  (Ճապ.՝ 俵屋 宗達|), ճապոնացի նկարիչ։ Սոտացուն առավել հայտնի է Հոնամի Կոեցուի (1558-1637) գեղագրական աշխատանքների նկարազարդումներով, ինչպես նաև մագաղաթներով, որոնք դարձել են արհեստի կերպար և ոգեշնչման աղբյուր այլ նկարիչների համար և հետագայում մտել են Ճnապոնիայի ազգային գանձերի ցուցակի մեջ։ Տավարայա Սոտացուն դարձել է գեղանկարչության տեխնիկայի գյուտարարը և հռչակողը, որտեղ թանաքի կամ ներկի երկրորդ շերտը գծագրության վրա կիրառվում է մինչև առաջին չորացումը։

Հոնամի Կոեցուի հետ միասին Տավարայա Սոտացուն դարձել է Ռիմպա նկարչական դպրոցի հիմնադիրը։ Ռիմպան «դասական» դպրոց չէր, այն ավելի շուտ նկարիչների մի խումբ էր, որոնց աշխատանքի վրա էական ազդեցություն են ունեցել Հոնամի Կոեցուի և Տավարայ Սոտացուի աշխատանքները։

## Կյանք և գործունեություն
thumb|left|Նկարազարդում Գենձի մոնոհաթարիի համար
Տավարայա Սոտացուի ծննդյան ամսաթիվը և ծննդյան վայրը չի հաստատվել, ենթադրվում է, որ նա մոտավորապես ծնվել է 1570 թվականին։ Նկարիչ Թանի Բունթոն (1763-1841) գրել է, որ Սոտացուն ծնվել է Նոտոյում, նկարչություն է սովորել Կիոտոյում։

1602 թվականին Թահիրա ընտանիքը վարձել է Տավարայա Սոտացուին՝ վերականգնելու Իտսուկուսիմա սրբարանում պահվող 12-րդ դարի Իցուկուսիմա կոթող մագաղաթները։ Այս մագաղաթների նկարազարդումները Սոտացուի ամենավաղ հայտնի գործերից է։ Ենթադրվում է, որ այդ պահին նրա հետ աշխատել է նաև Հոնամի Կոեցուն։

Հոնամի Կոեցուի (1558-1637) հետ պաշտոնապես հաստատված առաջին համատեղ աշխատանքը Նոի  նկարազարդումների աշխատանքն է և Սագաբոնի գիրքը։ Պատկերազարդմամբ դասական ճապոնական գիրք հրատարակելու այս հավակնոտ նախագիծը սկսվել է 106 թվականին՝ Սոանա Սումինոկուրայի ղեկավարությամբ։ Սոտացուն նկարներ է ստեղծել, իսկ Կոեցուն՝ գեղագրություն։

Տավարայա Սոտացուն ամուսնացել է Հոնամի Կոեցուի զարմիկի հետ։ Կիոտոյում նա բացել է Տավարայա անունով խանութ, որտեղ վաճառել է հովհարներ, մագաղաթներ, տիկնիկներ և դեկորատիվ այլ իրեր։ Սոտացուն մշակել է գույների և գծերի մատակարարման նոր տեխնիկա, ինչպես նաև նկարելու նոր տեխնիկա, որը կոչվում է *տարասիկոմի,* որում գույներից մեկը նկարի վրա կիրառվում է մյուսի վրա, իսկ մյուսը դեռ թաց է։ Նա նաև հայտնաբերել է միագույն գունազարդման նոր տեխնիկան, որում թանաքը փոխարինել է ներկի։

1621 թվականին նա աշխատել է Յոգենի տաճարում դռների և պատուհանների որմնանկարների վրա՝ Տոկուգավայի կնոջ՝ Հիդեթադայի հրամանով, ստացել է հոկկիոյի կոչում (Դհարմայի կամուրջ)։

Սոտացուի մահվան հանգամանքները պարզված չեն։ Նա մահացել է մոտավորապես 1640 թվականին։

## Ընտրված աշխատանքներ
՝ Սոտացուի կողմից արծաթե և ոսկե գունանյութերով նկարազարդված մագաղաթ, գեղագրությունը՝ Հոնամի Կոեցուի։ Ստեղծագործությունը ստեղծվել է 1602-1620 թվականներին, երբ նկարիչները հաճախ աշխատում էին միասին։

Մագաղաթի վրա դրված տեքստը երեսունվեց բանաստեղծների առանձին բանաստեղծություն է։ Գծանկարը կռունկների տարբեր պատկեր է տարբեր դիրքերում։ Նկարչի ստեղծագործության ժամանակակիցներն ու ապագա հետազոտողները բարձր էին գնահատում Սոտացուի ինքնատիպությունն ու հմտություննները։ Մագաղաթը գտնվում է Կիոտոյի ազգային թանգարանի հավաքածուի մեջ։


Anthology with Cranes I.png|
Anthology with Cranes IV.png|


՝ կրկնակի ծալովի մագաղաթ, որը ստեղծվել է թանաքով, ներկերով և ոսկեզօծ թղթով։ Այն պատկերում է ամպրոպի աստված Ռայջինին և քամու աստված Ֆուջինին։ Մագաղաթի վրա նկարչի ստորագրություն և կնիք չկա, բայց դրա հեղինակությունը չի վիճարկվում։

Ստեղծագործությունը խորհրդանշական է դարձել Ռիմպա դպրոցի համար, քանի որ այս դպրոցի երկու այլ հայտնի հետևորդներ՝ Օգատա Կորինը (1658-1716) և Սակաի Հոիցուն (1761-1828), ի հարգանք Տավարայ Սոտացուի աշխատանքին ստեղծել են այս մագաղաթի իրենց վերարտադրությունները։ Բոլոր երեք աշխատանքները 75 տարվա ընթացքում առաջին անգամ միասին ցուցադրվել են 2015 թվականին՝ 2015 թվականին Տոկիոյի ազգային թանգարանում Ռիմպայի դպրոցին նվիրված ցուցահանդեսում։

Տավարայա Սոտացուի աշխատանքը պատկանում է Քենին-ձի տաճարին, բայց պարբերաբար ցուցադրվում է Կիոտոյի ազգային թանգարանում։ Մագաղաթը ընդգրկված է Ճապոնիայի ազգային գանձերի ցուցակում։


Wind-God-Fujin-and-Thunder-God-Raijin-by-Tawaraya-Sotatsu.png|


## Պատկերասրահ

Պատկեր:月に秋草図屏風-Moon and Autumn Grasses MET DT1603.jpg|«Լուսին և աշնանային խոտեր»: Նկարչություն մագաղաթին
Պատկեր:波に舟図屏風-Boats upon Waves MET DP264141.jpg|«Նավակներ ալիքների վրա»: Նկարչություն մագաղաթին
Պատկեր:'Plowing', one of a pair of screens attributed to Tawaraya Sôtatsu.jpg|«Հերկում», նկար մագաղաթի վրա, նկարչին վերագրված
Պատկեր:RENTISUIKIN SOTATSU.JPG|«Ջրային թռչունները լոտոս լճակ», թանաք նկարչություն
Պատկեր:Soutatsu Matsushima.jpg|«Մացուսիմա», նկարված մագաղաթի վրա


## Ծանոթագրություններ

## Գրականություն
* Gowing, L (ed.) 1995, *A Biographical Dictionary of Artists*, Rev. edn, Andromeda Oxford Limited, Oxfordshire.

Կատեգորիա:17-րդ դարի նկարիչներ
Կատեգորիա:Ծննդյան տարեթիվն անհայտ
Կատեգորիա:Կիոտո քաղաքում ծնվածներ
Կատեգորիա:Ճապոնացի նկարիչներ